García Sánchez I
García Sánchez I [Garsija Sančes] (baskijski: Gartzea I.a Santxez; o. 919 – 970) bio je rani vladar Pamplone, drugi kralj iz dinastije Jiménez. García je vladao od 925. do svoje smrti. Bio je sin kralja Sanča I i njegove žene, kraljice Tode Aznárez. Naslijedio je svog oca kad je imao samo 6 godina te je u njegovo ime zemljom upravljao njegov stric Jimeno Garcés. Kako bi dva "katolička kraljevstva", Pamplona i Leon, učvrstila veze, Garcíjine sestre su postale kraljice Leona. Vladari Leona, Pamplone i Kastilje morali su se udružiti kako bi se mogli obraniti od zajedničkog neprijatelja. 931. je umro Garcíjin stric-tutor Jimeno te je drugi stric Garcíje – njegov polustric Íñigo Garcés – pokušao postati regent Pamplone. 934. je Todin nećak, halifa Córdobe Abd-ar-Rahman III krenuo u pohod protiv Leona, ali je pokušao napasti i Pamplonu. Kraljica Toda je molila nećaka da odustane te da prizna njenog sina Garcíju za kralja Pamplone, do čega je i došlo. García je oženio svoju rodicu Andregoto Galíndez. Ovo su njihova djeca: Sančo II od Pamplone (kralj) infanta Toda Garcés García se rastao od svoje rodice 942. te je oženio infantu Leona Tereziju Ramírez; ovo je lista njihove djece: Ramiro Garcés od Viguere (kralj) infant Jimeno infanta Uraka García je umro 22. februara 970. godine te je pokopan u crkvi svetog Stjepana u Villamayoru de Monjardínu.